smcproject/ml-wiki-sentences huggingface dataset:
"പണ്ട് തളങ്കരയില് നിന്ന് ദുബായ് വരെ ഉരു ഓടിച്ചു പോയ പാർട്ടിയാണ്.... ജീവിച്ചിരിക്കുന്ന നാലു ഭാര്യമാരിൽ കുഞ്ഞീബിയെ  മറന്നു പോയി എന്നല്ലാതെ ഹാജിയുടെ ഓര്മശക്തിക്ക് ഒരു കുഴപ്പവുമില്ല. കലന്തന് നാലല്ല നാല്പത് ഭാര്യമാരെ പോറ്റാനുള്ള കഴിവുണ്ടെന്ന് നാട്ടുകാർക്കറിയാം."
എന്നൊക്കെയുള്ള നാടോടിക്കഥയുമായാണ് സന്തോഷ് ഏച്ചിക്കാനം തുടങ്ങുന്നത്.
കേരളത്തിൽ ജോലിക്ക് വന്ന ഗോപാൽകൃഷ്ണ യാദവിനെ രാമചന്ദ്രൻ എന്ന കഥാപാത്രം അവിടുത്തെ പുത്തൻപണക്കാരനായ കലന്തൻഹാജിയുടെ വീട്ടിലേക്ക് ഒരു ദിവസത്തെ ജോലി ശരിയാക്കി കൊടുക്കുനൂനു.
കലന്തൻഹാജിയുടെ മകൾ റുഖിയയുടെ മകൻ റിസ്വാന്റെ വിവാഹത്തിന് പഞ്ചാബിൽ നിന്ന് നേരിട്ട് ഇറക്കുമതി ചെയ്ത ബസ്മതി അരി കൊണ്ട് ബിരിയാണി നൽകാനുളള അവസരമായി കലന്തൻഹാജി ഇതിനെ കാണുന്നു.
ബാക്കിയാകുന്ന ബിരിയാണി കുഴിച്ചിടാനായി ഒരു വലിയ കുഴിയുണ്ടാക്കാൻ ഗോപാൽ യാദവിനോട് ഹാജി ആവശ്യപ്പെടുന്നു.
ഇടയ്ക്ക് ഗോപാൽ യാദവിന്റെ മനസ്സ് ഓർമകളിലേക്ക് പോകുന്നുണ്ട്.
ഗോപാൽ യാദവിന് നാട്ടിലെ ഷുക്കൂർ മിയയുടെ കടയിൽ വച്ചാണ് ആറുമാസം ഗര്ഭിണിയായ ഭാര്യ മാതംഗി, ബസുമതി അരി കാട്ടിക്കൊടുക്കുന്നത്.
അത് വാങ്ങി ചോറു വയ്ക്കാനും വേണ്ടി വരുമാനമില്ല.
എന്നാലും കൊതികൊണ്ട് അമ്പത് ഗ്രാം തൂക്കിത്തരാൻ ഷുക്കൂർ മിയാനോട് പറഞ്ഞു.
വീട്ടിലെത്തും മുമ്പ് മാതംഗി അത് ചവച്ചരച്ചു തിന്നു, "അരിമാവ് പശുവിന്പാലു പോലെ അവളുടെ കടവായിലൂടെ ഒഴുകി വന്നപ്പോൾ അത് തുടയ്ക്കാൻ സമ്മതിക്കാതെ ഗോപാൽ ആ കണ്ണുകളിലേക്ക് നോക്കിനിന്നു. ഒരു പശുക്കുട്ടിയെ കാണുന്നതുപോലെ.എന്നെല്ലാം ഗോപാൽ യാദവ് ഓർക്കുന്നു.
നിക്കാഹ് വീട്ടിൽ ചെന്നതും ഒരു ചെറുക്കനാണ് ശ്രീകൃഷ്ണന് ഉത്തരവുകൾ കൊടുക്കുന്നത്. നീളത്തിനും വീതിക്കും ഒരു കുഴിയെടുക്കാനാണ് ചെക്കന് പറയുന്നത്. അവനാണെങ്കിൽ അതിനിടയില് സെല്ഫി എടുക്കലും അത് അസംഖ്യം ഗേള്ഫ്രണ്ട്സിനയച്ചുകൊടുക്കലും. ദം പോട്ടിക്കുകപോലും ചെയ്യാത്ത ബിരായണി വരെ ശ്രീകൃഷ്ണന് അവിടെ ചവിട്ടി നിരപ്പാക്കി കുഴിച്ചു മൂടേണ്ടി വരുന്നു.കഥാന്ത്യത്തിൽ നാം തിരിച്ചറിയുന്നു ഗോപാൽ യാദവിന്റെ മകളായ ബസ്മതി വിശപ്പുമൂലം മരിക്കുകയായിരുന്നു എന്ന്."
ഗോപാൽ യാദവ് ഒരു കൈക്കോട്ട് മണ്ണുകൂടി ബസ്മതിക്കുമേൽ കൊത്തിയിട്ടു.
പിന്നെ കുറേ ശ്വാസം ഉള്ളിലേക്ക് വലിച്ചെടുത്തു.
"എന്ന വാചകത്തോടെ കഥ അവസാനിക്കുന്നു.
കഥയിൽ നിന്ന്
നമ്മൾ ഒരാളൊട് നമ്മുടെ വേവലാതികൾ പറയുമ്പോ കേൾക്കുന്ന ആൾ അതേ തോതിലല്ലെങ്കിലും അങ്ങനെ ചില വേദനകളിലൂടെ ചെറുതായിട്ടൊന്ന് കടന്നുപോയിരിക്കുകയെങ്കിലും വേണം ,അല്ലാത്തവരോട് നമ്മളത് പറയരുത്.
പറഞ്ഞാൽ നമ്മൾ സ്വയം ഒരു കുറ്റവാളിയോ കോമാളിയോ ആയിത്തീരും നിരൂപണങ്ങൾ
വ്യത്യസ്തമായ ഒരുപാടുതരം വ്യാഖ്യാനങ്ങൾക്ക് വഴിവച്ച ഒരു കഥയാണ് 'ബിരിയാണി'.
അനുകൂലിച്ചും പ്രതികൂലിച്ചുമുളള ഇത്തരം നിരൂപണങ്ങൾ പ്രധാനമായും ഓൺലൈനിലാണ് ഉണ്ടായത്.
മലയാള ചെറുകഥയുടെ ഉത്സവമാണ് ബിരിയാണി പോലുള്ള കഥകളുടെ പ്രസിദ്ധീകരണം.
കഥ ജീവിതത്തെയാണ്, അനുഭവങ്ങളെയാണ് ആവിഷ്‌കരിക്കുന്നത്.
കഥാപാത്രങ്ങളുടെ ജാതിയും മതവും നോക്കി കഥയെ വിലയിരുത്താൻ ശ്രമിക്കുന്നത് നിർഭാഗ്യകരമാണ്.
മലയാളത്തിൽ മുമ്പില്ലാത്ത പ്രവണതയാണിത്.
ഇത് നല്ല ലക്ഷണമല്ല.
കേരളത്തിലെ എഴുത്തുകാർ മാനവികതയോടെയാണ് എഴുതുന്നത്.
സമൂഹ മാധ്യമങ്ങളിലൂടെ ഇപ്പോൾ നടക്കുന്ന വിവാദം മറിച്ചുള്ള വ്യാഖ്യാനത്തിന് ഇടമാകുന്നുവെന്നത് ദുഃഖകരമാണ് - എം മുകുന്ദൻ .
കേരളത്തിൽ ഉണ്ടാക്കിക്കൊണ്ടുവരുന്ന മുസ്ലിം വിരുദ്ധ പൊതുബോധത്തിനായുള്ള ആസൂത്രിതമായ ഒരു ശ്രമത്തിലെ ഏറ്റവും ഭയാനകമായ ഒരു അധ്യായമാണ് ഈ രചന.
ഇത്തരം സാംസ്കാരികോല്പന്നങ്ങളുടെ പ്രവർത്തനം എങ്ങനെ എന്ന് അറിഞ്ഞുകൂടാത്ത ചില ശുദ്ധമനസ്കരുണ്ട്.
അതിൽ എഴുത്തുകാർ പോലുമുണ്ട്.
പക്ഷേ, ഈ കഥ എഴുതിയ സന്തോഷ് ഏച്ചിക്കാനമോ അതിനെക്കുറിച്ചെഴുതിയവരോ അത്തരം ബുദ്ധികുറഞ്ഞവരല്ല.
അതിനാലാണതിനെ ആസൂത്രിത ശ്രമം എന്നു ഞാൻ വിളിക്കുന്നത്.
എന്നാണ് ഓൺലൈൻ നിരൂപകനായ റോബിൻ ഡിക്രൂസ് ഈ കഥയെ വ്യാഖ്യാനിച്ചത്.
മതം തിരഞ്ഞ് വിദ്വേഷം പടർത്തണോ?
മലയാളത്തിലെ പ്രമുഖ എഴുത്തകാരനായ ബെന്യാമിൻ ഈ നിരൂപണത്തെകുറിച്ച് ചോദിച്ചത്..
അടുത്തകാലത്തു വായിച്ച ഹൃദയസ്പർശിയായ ഒരു കഥയാണ് സന്തോഷ് ഏച്ചിക്കാനത്തിന്റെ ബിരിയാണി.
ഗർഭിണിയായ ഭാര്യക്ക് വാക്കൂളായി ബസ്മതി അരി അമ്പതുഗ്രാം വാങ്ങിക്കൊടുക്കുന്ന, അവളുടെ കടവായിലൂടെ ഒലിക്കുന്ന വെളുത്ത ഉമിനീരിൽ നോക്കി പശുക്കുട്ടിയെ സങ്കല്പിക്കുന്ന, ബസ്മതി എന്നുതന്നെ മകൾക്കു പേരിടുന്ന, ഒടുക്കം ബിരിയാണിവേസ്റ്റ് കുഴിയിൽ തട്ടി മൂടുമ്പോൾ വിശന്നുചത്തുപോയ തന്റെ കുഞ്ഞിനെ ഓർക്കുന്ന - ഗോപാൽ യാദവ് എന്ന കഥാപാത്രം മറവിയുടെ മണ്ണിട്ട് എത്ര മൂടിയാലും മലയാളിയുടെ മനസാക്ഷിയെ കുത്തിനോവിച്ചുകൊണ്ടിരിക്കും.
- പി.പി. രാമചന്ദ്രൻ സോഷ്യൽ റിയലിസം സൗന്ദര്യശാസ്ത്ര ബോധ്യങ്ങളെ അനുഭവങ്ങളുടെയോ, സാമൂഹികസന്ദർഭങ്ങളുടെയോ ഒറ്റക്കുറ്റിയിൽ കെട്ടുകയും 'ഇത് ഇതാണ് ഇത് മാത്രമാണ്' എന്ന് പറയുകയും ചെയ്യുന്നു.
കലാസമൂഹങ്ങൾക്ക് പുറത്തെ ആൾക്കൂട്ടഭാവനയെ അത് എളുപ്പം തൃപ്ത്തിപ്പെടുത്തുകയും ചെയ്യും.
കലാ-സാഹിത്യ-രാഷ്ട്രീയ സമ്പന്നമായ ഒരു സർഗാത്മകസമൂഹത്തിൽ 'ബിരിയാണി' പ്രതിഫലിപ്പിക്കുന്നതും അത്തരമൊരു പൊതുഭാവുകത്വത്തിന്റെ ആൾക്കൂട്ടമനശാസ്ത്രമാണ്.
അതിൽ കലാനുഭവത്തേക്കാൾ മുഴച്ചുനിൽക്കുക സിംപതിയാവുന്നതും യാദൃച്ഛികമല്ല. 'ആടുജീവിതം' മുന്നോട്ടുവെച്ചതും അത്തരമൊരു സഹാനുഭൂതിയിൽ തീർത്ത 'അനുഭവ'ത്തെയാണല്ലോ.
കലയെ കവിഞ്ഞ് പോകുന്ന ഉള്ളടക്കമെന്ന് എഴുത്തുകാരന് സന്തോഷിക്കാനുണ്ടതിൽ.
വായന അപ്പോഴും ശൂന്യമായ പാത്രത്തിൽ അതിൻ്റെ  കൈകൾ തിരഞ്ഞുകൊണ്ടിരിക്കുക തന്നെ ചെയ്യും.
-സുധീഷ് കോട്ടേമ്പ്രം സന്തോഷിന്റെ പന്തിഭോജനം എന്ന കഥക്ക് തിരക്കഥ എഴുതി ഒരു ഷോർട്ട് ഫിലിം ചെയ്ത ആളാണ് ഞാൻ.
തിരക്കഥ എഴുതാൻ ഇരിക്കുമ്പോൾ മുഴുവൻ ഞാൻ ആലോചിച്ചിരുന്ന ഒരു കാര്യം ഒറിജിനൽ പന്തിഭോജനത്തിൻ്റെ   മെനു എന്തായിരിക്കും?
എന്തൊക്കെയായിരിക്കും അന്ന് അവർ കഴിച്ചത്?
എന്താ കഴിച്ചേന്ന് ഇന്നും എനിക്ക് അറിഞ്ഞൂടാ.
പക്ഷേ അത് ബിരിയാണി അല്ല എന്ന് ഉറപ്പാണ്- ശ്രീബാല കെ.മേനോൻ അവലംബം ↑ ↑ ↑
ബിരുദാനന്തര ഡിപ്ലോമ
ഒരു യൂണിവേഴ്സിറ്റി ഡിഗ്രിക്ക് ശേഷം ചെയ്യുന്ന ബിരുദാനന്തര യോഗ്യതയാണ് ബിരുദാനന്തര ഡിപ്ലോമ.
ബിരുദാനന്തര ഡിപ്ലോമ നൽകുന്ന രാജ്യങ്ങളിൽ ഓസ്ട്രേലിയ, ബംഗ്ലാദേശ്, ബാർബഡോസ്‌, ബെൽജിയം, ബ്രസീൽ, കാനഡ, ചിലെ, കൊളംബിയ, ജർമ്മനി , ഹോങ്ങ് കോങ്ങ്, ജമൈക്ക , സ്പെയിൻ, സൗത്ത് ആഫ്രിക്ക, ഇന്ത്യ, അയർലണ്ട്, നെതർലൻഡ്‌സ്‌, ന്യൂസിലാൻഡ്‌, നൈജീരിയ , ഫിലിപ്പൈൻസ്, പോർച്ചുഗൽ , റഷ്യ , ശ്രീലങ്ക , പാകിസ്താൻ , പോളണ്ട് , സൗദി അറേബിയ, സിംഗപ്പൂർ , സ്വീഡൻ , യുണൈറ്റഡ് കിംഗ്‌ഡം, ട്രിനിഡാഡ്‌ ആൻഡ്‌ ടൊബാഗോ എന്നിവ ഉൾപ്പെടുന്നു.
കോളേജിൽ നിന്നോ സർവ്വകലാശാലയിൽ നിന്നോ ലഭിക്കുന്ന ബിരുദ, ബിരുദാനന്തര യോഗ്യതകളെയാണ് സാധാരണഗതിയിൽ അക്കാദമിക ഡിഗ്രി എന്ന് വിശേഷിപ്പിക്കുന്നത്.
ഒരു പ്രത്യേക വിഷയമോ വിഷയങ്ങളോ നിശ്ചിത കാലാവധി പഠിച്ച് തൃപ്തികരമായ രീതിയിൽ പരീക്ഷകളിൽ വിജയം നേടുമ്പോഴോ പാണ്ഡിത്യം ആവശ്യമുള്ള ഒരു പ്രവൃത്തി പൂർത്തീകരിക്കുമ്പോഴോ ആണ് സാധാരണഗതിയിൽ ഒരാൾക്ക് അക്കാദമിക ഡിഗ്രി ലഭിക്കുന്നത്.
ബാച്ചിലേഴ്സ് ഡിഗ്രി, മാസ്റ്റേഴ്സ് ഡിഗ്രി, ഡൊക്ടറൽ ഡിഗ്രി എന്നിവയാണ് സാധാരണ ഡിഗ്രികൾ.
മാനേജ്‌മന്റ്‌
ഭാവിയിലേയ്ക്ക് വേണ്ട പദ്ധതികളും പ്രവർത്തനങ്ങളും തീരുമാനിക്കുകയെന്നത് ചെയ്യുന്നത് പ്രാഥമിക മാനേജ്മെന്റ് ധർമ്മമാണ്‌‌.
മറ്റുള്ള മാനേജ്മെന്റ് ധർമ്മങ്ങളുമായി നേരിട്ട് ബന്ധപ്പെട്ടിരിക്കുന്നതിനാൽ ആസൂത്രണത്തെ ഏറ്റവും പ്രധാനപ്പെട്ട മാനേജ്മെന്റ് ധർമ്മമായി കണക്കാക്കുന്നു.
താഴെ പറയുന്ന കാര്യങ്ങളാണ്‌ നിയന്ത്രണം എന്നതു മാനദണ്ഡങ്ങളുടെ നിർമ്മിതി വസ്തുതകളുടെ നീരീക്ഷണം മാനദണ്ഡങ്ങളും വസ്തുതകളും തമ്മിലുള്ള താരത്മ്യപഠനവും വ്യതിയാന വിശകലനവും തിരുത്തൽ നടപടികൾ
സ്ഥാപനത്തിൻറെ പൊതു ലക്ഷ്യങ്ങളിലേയ്ക്ക് വിവിധ ഘടകങ്ങളെ നയിക്കുക എന്നതാണ്‌ ഈ പ്രവർത്തനം കൊണ്ടുദ്ദേശിക്കുന്നത്.
മാനേജ്മെന്റ് നടത്തിപ്പിനു മാനവ വിഭവ ശേഷി ഫലപ്രദമായി വിനിയോഗിക്കുകയെന്നതാണ്‌ ഇവിടെ ചെയ്യുന്നത്.
വ്യാപാര മാനേജ്മെന്റിൻറെ ഉപവിഭാഗമായി കണക്കാക്കപ്പെടാറുണ്ടെങ്കിലും വ്യാപാരേതര സ്ഥാപനങ്ങൾക്കും വ്യക്തികൾക്കും സാമ്പത്തിക മാനേജ്മെന്റ് ബാധകമാണ്‌.
സ്ഥാപനത്തിൻറെ ദൈനം ദിന പ്രവർത്തനങ്ങളുമായി ബന്ധപ്പെട്ടുള്ള സാമ്പത്തിക പ്രവർത്തങ്ങൾ പ്രവർത്തന മൂലധന മാനേജ്മെന്റിൻറെ പരിധിയിലാണ്‌ വരുന്നത്.
പണവും പെട്ടെന്ന് പണമാക്കി മാറ്റാൻ സാധിക്കുന്ന ഹ്രസ്വകാല ആസ്തികൾ, ലഭിക്കാനുള്ളവ, ചരക്ക് മുതലായവയുടെ ആകെ തുകയാണ് പ്രവർത്തന മൂല ധനം.
ഓസ്ട്രേലിയ ആൻഡ്‌ ന്യൂസിലാൻഡ്‌
ഓസ്ട്രേലിയയിലേയും ന്യൂസിലാൻഡിലേയും സർവ്വകലാശാലകൾ ബിരുദാനന്തര ഡിപ്ലോമകൾ നൽകുന്നു.
ബിരുദാനന്തര ഡിപ്ലോമകൾ മാസ്റ്റർസ് ലെവൽ വിദ്യാഭ്യാസത്തെ സൂചിപ്പിക്കുന്നു.
കാനഡയിൽ ബിരുദാനന്തര സർട്ടിഫിക്കറ്റ് പരിപാടികൾ രണ്ടോ മൂന്നോ സെമെസ്റ്ററുകൾ ഒരു വർഷത്തിലുള്ളിൽ പൂർത്തിയാക്കാൻ സാധിക്കും.
ഒരു സർവ്വകലാശാല ബിരുദമോ മാസ്റ്റർസ് ബിരുദമോ വേണം ഈ പ്രോഗ്രാമിൽ ചേരാൻ.
ഇന്ത്യയിൽ അനവധി സ്ഥാപനങ്ങളും സർവ്വകലാശാലകളും ബിരുദാനന്തര ഡിപ്ലോമകൾ നൽകുന്നു.
ഈ പരിപാടികൾ സാധാരണയായി ഒരു വർഷമാണ്‌ ദൈർഘ്യം.
ജൂൺ 2005 മുതൽ ഹയർ എജ്യൂക്കേഷൻ ആൻഡ്‌ ട്രെയിനിംഗ് അവാർഡ്‌സ് കൌൺസിൽ തങ്ങളുമായി അക്ക്രെടിറ്റ് ചെയ്ത സ്ഥാപനങ്ങൾ വഴി പിജിഡി എന്നറിയപ്പെടുന്ന ബിരുദാനന്തര ഡിപ്ലോമകൾ നൽകുന്നു.
പോർച്ചുഗലിൽ രണ്ട് സാഹചര്യങ്ങളിൽ ബിരുദാനന്തര ഡിപ്ലോമകൾ നൽകുന്നു:
1) സ്വതന്ത്ര പഠനത്തിൻറെ ഭാഗമായി
2) ഒരു മാസ്റ്റർസ് പ്രോഗ്രാമിൽ ആദ്യ വർഷത്തെ പഠനത്തിനു ശേഷം.
ഒരു സർവ്വകലാശാലയോ ഗ്രാജുവേറ്റ് സ്കൂളോ ആണ് ബിരുദാനന്തര ഡിപ്ലോമ നൽകുക.
സിംഗപ്പൂരിലെ വിദ്യാഭ്യാസ മന്ത്രാലയം അംഗീകാരം നൽകിയ ബിരുദാനന്തര ഡിപ്ലോമകളെ ഇന്ഡസ്ട്രി സ്വീകരിക്കുകയുള്ളൂ.
സ്പെയിനിൽ വിവിധ സർവ്വകലാശാലകൾ ബിരുദാനന്തര ഡിപ്ലോമ നൽകുന്നു, അവ യൂറോപ്പിയൻ ക്രെഡിറ്റ്‌ ട്രാൻസ്ഫർ  ആൻഡ്‌ അക്കുമിലേഷൻ സിസ്റ്റം (ഇസിടിഎസ്) ഗ്രേഡിംഗ് സിസ്റ്റമാണ് ഉപയോഗിക്കുന്നത്.
ശ്രിലങ്ക
ശ്രിലങ്കയിൽ ബിരുദാനന്തര ഡിപ്ലോമ ഒരു ബാച്ചിലർ ബിരുദത്തിനു ശേഷം ചെയ്യുന്ന ബിരുദാനന്തര വിദ്യാഭ്യാസ യോഗ്യതയാണ്.
ഇംഗ്ലണ്ടിലും വെയിൽസിലും അനവധി ബിരുദാനന്തര ഡിപ്ലോമകൾ ലഭ്യമാണ്.
അധ്യാപനവും അദ്ധ്യയനവും ചേരുന്നതാണ് വിദ്യാഭ്യാസം.
ഒരു തലമുറയിൽ നിന്ന് അടുത്ത തലമുറയിലേക്ക് സംസ്കാരം പകർന്നു നൽകപ്പെടുന്നത് വിദ്യാഭ്യാസത്തിലൂടെയാണ്.
പ്രാഥമികവിദ്യാഭ്യാസം എന്നത് ഔപചാരിക വിദ്യാഭ്യാസത്തിൻറെ ആദ്യ വർഷങ്ങളാണ്.
മിക്ക രാജ്യങ്ങളിലും പ്രാഥമിക വിദ്യാഭ്യാസം.
ഒരു നാലാം വയസ്സിലോ അഞ്ചാം വയസ്സിലോ ആണ് പ്രാഥമിക വിദ്യാഭ്യാസം ആരംഭിക്കുന്നത്.
ബിരുദാനന്തര ഡിപ്ലോമ ഒരു ബാച്ചിലർ ബിരുദത്തിനു ശേഷം ചെയ്യുന്ന ബിരുദാനന്തര വിദ്യാഭ്യാസ യോഗ്യതയാണ്.
അവലംബം ↑ ↑ https://www.qqi.ie/Articles/Pages/About-Us.aspx ↑ ↑ See Article 10, Decree-Law no. 216/92 https://dre.pt/pdf1sdip/1992/10/236A00/47804785.pdf ↑ See Article 39, Decree-Law no. 115/2013 http://dre.pt/pdf1sdip/2013/08/15100/0474904772.pdf
ബിരുദാനന്തരബിരുദം ഇംഗ്ലീഷ് വിലാസം https://ml.wikipedia.org/wiki/Masters_Degree ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ശാസ്ത്രവിഷയങ്ങളിൽ നേടുന്ന ബിരുദാനന്തരബിരുദം മാസ്റ്റർ ഓഫ് സയൻസ് (Master of Science - MSc അല്ലെങ്കിൽ MS) എന്നും മാനവികവിഷയങ്ങളിൽ നേടുന്ന ബിരുദാനന്തരബിരുദം മാസ്റ്റർ ഓഫ് ആർട്‌സ് (Master of Arts - MA)എന്നുമാണ് അറിയപ്പെടുന്നത്.
ചില സർവകലാശാലകൾ MSc ബിരുദവും മറ്റു ചിലത് MA ബിരുദവും നല്കിപ്പോരുന്ന ചില വിഷയങ്ങളുമുണ്ട്.
വിഭാഗങ്ങൾ തൊഴിലധിഷ്ഠിത ബിരുദാനന്തര ബിരുദം മാസ്റ്റർ  ഓഫ് എൻ‌ജിനീയറിങ്ങ് (ME) മാസ്റ്റർ  ഓഫ് ടെൿനോളജി (M Tech) മാസ്റ്റർ ഓഫ് ബിസിനസ് അഡ്‌മിനിസ്ട്രേഷൻ (MBA) മാസ്റ്റർ ഓഫ്  സോഷ്യൽ വർക്ക് (MSW) മാസ്റ്റർ ഓഫ് കമ്പ്യൂട്ടർ അപ്ലിക്കേഷൻസ് (MCA) മാസ്റ്റർ ഓഫ് ലോസ് (Legum Magister അല്ലെങ്കിൽ Master of Laws - LLM) മാസ്റ്റർ ഓഫ് സർജറി (MS) - ഇന്ത്യയിൽ വൈദ്യശാസ്ത്രരംഗത്ത്  ശസ്ത്രക്രിയയുമായി ബന്ധമുള്ള വിഷയങ്ങളിൽ നല്കിപ്പോരുന്നത്.
ശസ്ത്രക്രിയേതരവിഷയങ്ങളിൽ MD (Medicinae Doctor) എന്ന ബിരുദമാണ് നല്കുന്നത്.
MS അഥവാ MD നേടിക്കഴിഞ്ഞ് കൂടുതൽ വിദഗ്ദ്ധപഠനം നടത്താനായി Mch അഥവാ DM (ഡോക്ടർ ഓഫ് മെഡിസിൻ) എന്ന ബിരുദവുമുണ്ട്.
മാസ്റ്റർ ഓഫ് കമ്മ്യൂണിക്കേഷൻ ജേർണലിസം (MCJ) പരമ്പരാഗത ബിരുദാനന്തര ബിരുദം മാസ്റ്റർ ഓഫ് ആർട്സ് (MA) മാസ്റ്റർ ഓഫ് സയൻസ് (MSc) മാസ്റ്റർ ഓഫ് കൊമേഴ്‌സ് (M Com)
ബിരേന്ദ്ര നാഥ് ദത്ത ഇംഗ്ലീഷ് വിലാസം https://ml.wikipedia.org/wiki/Birendra_Nath_Datta
ഇന്ത്യൻ അക്കാദമിഷ്യനും ഭാഷാശാസ്ത്രജ്ഞനും നാടോടിക്കഥകളുടെ ഗവേഷകനും ഗായകനും ഗാനരചയിതാവുമാണ് ബിരേന്ദ്ര നാഥ് ദത്ത (ജനനം: മാർച്ച് 1, 1935).
ഔദ്യോഗിക ജീവിതത്തിൽ പ്രധാനമായും അസമിലെ വിവിധ കോളേജുകളിൽ പ്രൊഫസറായി ജോലി നോക്കി.
അദ്ദേഹം പണ്ഡിതോചിതമായ പുസ്തകങ്ങളും എഴുതി.
2009 ൽ "സാഹിത്യ-വിദ്യാഭ്യാസ" മേഖലയിലെ ഏറ്റവും ഉയർന്ന നാലാമത്തെ സിവിലിയൻ അവാർഡായ പത്മശ്രീ അദ്ദേഹത്തിന് ലഭിച്ചു.
2010 ൽ ജഗദ്ദത്രി-ഹർമോഹൻ ദാസ് സാഹിത്യ അവാർഡ് ലഭിച്ചു.
2003 ലെ നോർത്ത് ലഖിംപൂർ സെഷനും 2004 ലെ ഹോജായ് സെഷനുമായി അസോം സാഹിത്യസഭയുടെ പ്രസിഡന്റായി ദത്ത തിരഞ്ഞെടുക്കപ്പെട്ടു.
1935 മാർച്ച് 1 ന് ബിരേന്ദ്ര നാഥ് ദത്ത അസമിലെ നാഗോണിൽ സ്കൂൾ അദ്ധ്യാപകൻ കൽപനാഥ് ദത്ത, മന്ദാകിനി ദത്ത എന്നിവരുടെ മകനായി ജനിച്ചു.
അവരുടെ ആദ്യകാല ഭവനം ബൈഹത ചരിയാലിക്ക് സമീപമുള്ള പനേര ഗ്രാമത്തിലായിരുന്നു.
ഗുവാഹത്തിയിലെ ചെനികുത്തി എൽ.പി സ്കൂളിൽ നിന്ന് വിദ്യാഭ്യാസം ആരംഭിച്ച അദ്ദേഹം പിന്നീട് ഗോൾപാറയിൽ പഠിച്ചു.
1933 ൽ ഗൗഹതി സർവകലാശാലയ്ക്ക് കീഴിലുള്ള മെട്രിക്കുലേഷൻ, ഐ.എസ്സി പരീക്ഷകളിൽ പത്താം റാങ്ക് നേടി.
തുടർന്ന് ശാന്തിനികേതനിലെ വിശ്വഭാരതിയിൽ നിന്ന് ബിരുദം നേടി.
പിന്നീട് ഗൗഹതി സർവകലാശാലയിൽ നിന്ന് സാമ്പത്തിക ശാസ്ത്രത്തിൽ മാസ്റ്റർ ഓഫ് ആർട്സ് പഠിച്ചു.
1957 ൽ ബി. ബോറുവ കോളേജിൽ ലക്ചററായി ഔദ്യോഗിക ജീവിതം ആരംഭിച്ചു.
1964 ൽ ലോവർ ആസാമിലെ ഗൗരിപൂരിലെ പ്രമതേഷ് ബറുവ കോളേജിൽ സ്ഥാപക പ്രിൻസിപ്പലായി ചേർന്നു.
ഗോൽപാറ കോളേജ്, പാണ്ഡു കോളേജ് തുടങ്ങിയ രണ്ട് കോളേജുകളിലും പ്രിൻസിപ്പലായി ജോലി ചെയ്തു.
1974 ൽ പ്രഫുല്ല ദത്ത ഗോസ്വാമിയുടെ മേൽനോട്ടത്തിൽ നാടോടിക്കഥകളിൽ പിഎച്ച്ഡി ബിരുദം നേടി.
1979 ൽ ഗൗഹതി സർവകലാശാലയിൽ അദ്ധ്യാപകനായി ചേർന്നു.
അവിടെ അദ്ദേഹം നാടോടി ഗവേഷണ വകുപ്പിന്റെ തലവനായി.
ഗൗഹതി സർവകലാശാലയിൽ നിന്ന് 1995 ൽ വിരമിച്ചു.
പക്ഷേ, അഭ്യർത്ഥനയെത്തുടർന്ന് അദ്ദേഹം വീണ്ടും തേസ്പൂർ സർവകലാശാലയിൽ പരമ്പരാഗത സാംസ്കാരിക, കലാരൂപങ്ങളുടെ പ്രൊഫസറായി ചേർന്നു.
അവലംബം പുറംകണ്ണികൾ Few Songs of Birendra Nath Datta on YouTube.
ബിറുത്തെ ഗാൽഡികാസ്സ്
ഒറാങ്ങുട്ടാങ്ങുളെക്കുറീച്ച് ഗവേഷണ നിരീക്ഷണങ്ങൾ നടത്തിയ പ്രസിദ്ധ പ്രൈമറ്റൊളജി ശാസ്ത്രജ്ഞയാണ് ബിറുത്തെ ഗാൽഡീക്കാസ്സ്.
ജർമനിയിൽ ജനിച്ച ബിറുത്തെയുടെ മാതാപിതാക്കൾ ലിത്ത്വെനിയകാരായിരുന്നു.
പിൽക്കാലത്ത് കനേഡിയൻ പൗരത്ത്വം സികരിക്കുയായിരുന്നു ബിറുത്തെ.
ബിരുദം മനശാസ്ത്രത്തിലും, മൃഗശാസ്ത്രത്തിലും കരസ്ഥമാക്കിയ ശേഷം  നരവംശ പഠനത്തിൽ ഡോക്ടറേറ്റ് നേടി.
പഠന വേളയിലാണ് പ്രസിദ്ധ നരവംശ ശാസ്ത്രജഞനായ ലൂയി ലീക്കിയെ കണ്ടുമുട്ടുന്നതും ഒറാഗുട്ടാങ്ങുളെക്കുറിച്ച് പഠിക്കാൻ താല്പര്യം കാണീക്കുന്നതും ജെയിൻ ഗുഡാൽ , ഡയാൻ ഫോസി , ബിറുത്തെ ഗാൽഡിക്കാസ്സ് എന്നീ മൂന്നു വനിതാ പ്രൈമറ്റൊളജി വിദഗ്ദ്ധരെ ട്രൈമേറ്റ്സ് എന്നും ലീക്കി മാലാഖമാർ(ലീക്കിസ് ഏൻജൽസ് )എന്നും ഓമനപൂർവ്വം പരാമർശിക്കാറുണ്ട്.
നാലു പതിറ്റാണ്ടോളം നീണ്ടു നിൽക്കുന്നതും ഇപ്പോഴും തുടർന്നുകൊണ്ടിരിക്കുന്നതുമായ ബിറുത്തെയുടെ പഠനങ്ങൾ ഒരു സ്തനജീവിയിൽ നടത്തപ്പെട്ടിട്ടുള്ള ഏറ്റവും ബൃഹത്തായതും ഏറ്റവും ദൈർഘ്യമേറിയതുമായവയായി കരുതപ്പെടുന്നു.
ബിറുത്തെയ്ക്ക് മുമ്പ് ഒറാങ്ങുകളെക്കുറിച്ച് പുറം ലോകം ഒന്നും തന്നെ അറിഞ്ഞിരുന്നില്ല.
ഇന്തോനേഷ്യൻ വനാന്തങ്ങളിൽ കടന്നു ചെന്നാണ് വെള്ളക്കാരിയായ ബിറുത്തെ ഈ ജന്തുക്കളെ പഠിക്കുന്നത്.
ബിറുത്തെയുടെ ചില നിരീക്ഷണങ്ങൾ വന്യപരിതസ്ഥതിയിൽ ഒറാങ്ങുട്ടാങ്ങുകൾ ഏകദേശം എട്ട് വർഷത്തിലൊരിക്കൽ മാത്രമേ പ്രസവിക്കൂ അവ കഴിക്കുന്നു 400 ൽ ഏറെ ഭക്ഷണ സാധനങ്ങൾ ബിറുത്തെ രേഖപ്പെടുത്തി.
ഈ ജന്തുക്കളുടെ സാമൂഹ്യ ഘടനയും , ഇണ ചേരൽ സ്വഭാവങ്ങളേയും നിരീക്ഷിച്ച് അവയെക്കുറിച്ച സമീപ വാസികൾക്കും ഗവണ്മെന്റിനു ബോധവൽക്കരണം നടത്തി Orangutan Foundation International എന്ന സംഘടനയ്ക്ക് രൂപം നൽകി.
ഈ മൃഗങ്ങളുടെ സംരക്ഷണത്തിനും നിലനിലനില്പിനും ബോർണിയോ വനങ്ങളുടെ തന്നെ അതിജീവനത്തിനും വേണ്ടീ ഇപ്പോഴും ബിറുത്തെ സജീവമാണ്.
അവാർഡുകൾ അംഗീകാരങ്ങൾ * Indonesia’s Hero for the Earth Award (Kalpataru)
   *Tyler Prize for Environmental Achievement
   *Institute of Human Origins Science Award
  * Officer, Order of Canada
  * PETA Humanitarian Award
  * United Nations Global 500 Award
   *Sierra Club Chico Mendes Award
   *Eddie Bauer Hero for the Earth
   *Queen Elizabeth II Commemorative Medal (Canada)
  * Chevron Conservation Award
   *Pride of Lithuania Award
   *Gold Medal for Conservation, Chester Zoological Society (UK)
   *Explorer and Leadership Award, Royal Geographic Society of Spain
  *Queen Elizabeth II Jubilee Medal (Canada)
  * Satya Lencana Pembangunan Medal (Indonesia)
ബിയർ നദി (കൊളറാഡോ)
ബിയർ നദി അമേരിക്കൻ ഐക്യനാടുകളിലെ കൊളറാഡോ സംസ്ഥാനത്തെ യാമ്പ നദിയുടെ 22.7 മൈൽ നീളമുള്ള (36.5 കിലോമീറ്റർ) ഒരു പോഷകനദിയാണ്.
കൊളറാഡോയിലെ ഗാർഫീൽഡ് കൗണ്ടിയിലെ സ്റ്റിൽ വാട്ടർ റിസർവോയറിനു മുകളിലുള്ള ഫ്ലാറ്റ് ടോപ്സ് വൈൽഡർനസാണ് ഇതിന്റെ ഉത്ഭവസ്ഥാനം.
വടക്കുകിഴക്കൻ ദിശയിലേയ്ക്ക് ഒഴുകുന്ന ബിയർ നദി റൗട്ട് കൗണ്ടിയിൽ എത്തി, യാമ്പ പട്ടണത്തിന് തൊട്ടു കിഴക്കായി യാമ്പ നദിയിൽ ചേരുന്നു.
ബിരിയാണിക്കൈത ഇംഗ്ലീഷ് വിലാസം https://ml.wikipedia.org/wiki/Pandanus_Amaryllifolius
ബിരിയാണിയടക്കമുള്ള ഭക്ഷണപദാർത്ഥങ്ങൾക്ക് ഗന്ധം നൽകാൻ ഉപയോഗിക്കുന്ന ഒരു സസ്യമാണ് ബിരിയാണിക്കൈത അഥവാ രംഭ .
ശാസ്ത്രനാമം പൻഡാനസ് അമാരില്ലി ഫോളിയസ്(Pandanus Amaryllifolius).
പൂക്കൈത അഥവാ തഴയുടെ ഒരു അലങ്കാരരൂപമാണ് ഈ ചെടി.
തഴയുടെ ഇലയുടെ വശങ്ങളിൽ ധാരാളം മുള്ളുകളുണ്ടെങ്കിൽ, ബിരിയാണിക്കൈതയിൽ ഈ മുള്ളുകൾ ഉണ്ടാകാറില്ല.
എല്ലാ വശങ്ങളിലേക്കും വീതി കുറഞ്ഞ നീളമുള്ള ഇലകൾ കാണുവാൻ ഭംഗി ഉള്ളതിനാൽ അലങ്കാരച്ചെടിയായി ഉപയോഗിക്കുന്നു.
മൊളുക്കാസ് ദ്വീപാണ് ഈ ചെടിയുടെ സ്വദേശം.
ഇതിൽ പൂക്കളുണ്ടാകാറില്ല.
പൂർണ്ണ വളർച്ചയെത്തിയ ഒരു ചെടി അഞ്ച് അടി വരെ ഉയരം വയ്ക്കും.
ആസറ്റൈൽ പൈറോളിൻ എന്ന രാസവസ്തുവാണ് ഇതിന് ഗന്ധം നൽകുന്നത്.
ഇലയുടെ അടിയിൽ കാണുന്ന സൂക്ഷ്മനാരുകളിലാണ് ഈ രാസവസ്തു സൂഷിച്ചിരിക്കുന്നത്.
ഇല വെയിലത്ത് ഉണക്കുകയോ, വെള്ളത്തിലിട്ട് തിളപ്പിക്കുകയോ ചെയ്യുമ്പോെഴാണ് ബിരിയാണിയുടെ ഗന്ധം പുറത്തു വരിക.
ചോറ്റോല
സാധാരണ തയ്യാറാക്കാറുള്ള ചോറിൽ ഈ ഇലയിടുന്നതോടെ പ്രത്യേകം രുചി കൈവരുന്നതു കൊണ്ട് മലബാറിൽ ചോറ്റോല എന്ന പേരിലാണിതറിയപ്പെടുന്നത്.
അവലംബം പുറത്തേക്കുള്ള കണ്ണികൾ Pandanus amaryllifolius എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Spices: P. amaryllifolius
ബിരേന്ദ്ര നാഥ് മല്ലിക്
ഒരു ഇന്ത്യൻ ന്യൂറോബയോളജിസ്റ്റും ജവഹർലാൽ നെഹ്‌റു സർവകലാശാലയിലെ സ്‌കൂൾ ഓഫ് ലൈഫ് സയൻസസിലെ ന്യൂറോബയോളജി പ്രൊഫസറുമാണ് ബിരേന്ദ്ര നാഥ് മല്ലിക് (ജനനം: ഓഗസ്റ്റ് 1, 1956).
ഉറക്കത്തിന്റെ ന്യൂറോ സയൻസിനെക്കുറിച്ചുള്ള ഗവേഷണത്തിന് പേരുകേട്ട മല്ലിക്, ഈ വിഷയത്തെക്കുറിച്ചുള്ള ലേഖനങ്ങളും പാഠങ്ങളും രചിക്കുകയും എഡിറ്റുചെയ്യുകയും ചെയ്തിട്ടുണ്ട്, അതിൽ REM സ്ലീപ്പിനെക്കുറിച്ചുള്ള ആദ്യത്തെ മോണോഗ്രാഫ് ഉൾപ്പെടുന്നു.
ബയോടെക്നോളജി വകുപ്പിന്റെ ജെസി ബോസ് നാഷണൽ ഫെലോ, കൂടാതെ നാഷണൽ അക്കാദമി ഓഫ് സയൻസസ്, ഇന്ത്യ, ഇന്ത്യൻ അക്കാദമി ഓഫ് സയൻസസ് , ഇന്ത്യൻ നാഷണൽ സയൻസ് അക്കാദമി മൂന്ന് പ്രധാന ഇന്ത്യൻ സയൻസ് അക്കാദമികളിൽ നിന്നും തിരഞ്ഞെടുക്കപ്പെട്ട ഫെലോ കൂടിയാണദ്ദേഹം.
ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം നൽകി , 2001 ൽ മെഡിക്കൽ സയൻസിന് നൽകിയ സംഭാവനകൾക്കുള്ള ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നാണിത്.
ജീവചരിത്രം ജവഹർലാൽ നെഹ്‌റു സർവകലാശാല
ബി‌എൻ മല്ലിക്, 1956 ഓഗസ്റ്റ് 1 ന് ഇന്ത്യൻ സംസ്ഥാനമായ ബീഹാറിലെ ജമാൽപൂരിൽ മഞ്ജു മുഖർജിയുടെയും ബൈദ്യ നാഥ് മല്ലിക്കിന്റെയും മകനായി ജനിച്ചു.
കൊൽക്കത്തയിലെ സിറ്റി കോളേജിൽ ഒന്നാം സ്ഥാനം നേടിയതിന് 1978 ൽ കൊൽക്കത്ത സർവകലാശാലയിൽ നിന്ന് ബിഎസ്‌സി മെഡൽ നേടി.
1981 ൽ യൂണിവേഴ്‌സിറ്റിയിൽ ഒന്നാം റാങ്ക് നേടിയതിന് യൂണിവേഴ്‌സിറ്റി ഗോൾഡ് മെഡൽ നേടി ഫിസിയോളജിയിൽ ബിരുദാനന്തര ബിരുദം നേടി.
ബിരുദാനന്തര ബിരുദം നേടിയ അദ്ദേഹം ഒരേ സമയം കൊൽക്കത്ത ഹോമിയോപ്പതിക് മെഡിക്കൽ കോളേജിൽ മെഡിക്കൽ കോഴ്‌സ് ചെയ്യുകയും സെൻട്രൽ കൗൺസിൽ ഓഫ് ഹോമിയോപ്പതിയിൽ നിന്ന് ഹോമിയോപ്പതി മെഡിസിൻ (ഡിഎംഎസ്) ബിരുദം നേടുകയും ചെയ്തു.
[കുറിപ്പ് 2] തുടർന്ന്, ഡോക്ടറൽ പഠനത്തിനായി ദില്ലിയിലേക്ക് മാറിയ അദ്ദേഹം 1981 ൽ ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ അദ്ധ്യാപകനായി ചേർന്നു.
1986-ൽ എയിംസിൽ നിന്ന് ഉറക്കത്തെ ഉണർത്തുന്നതിന്റെ ന്യൂറോ ഫിസിയോളജിയെക്കുറിച്ചുള്ള പ്രബന്ധത്തിന് പിഎച്ച്ഡി നേടുമ്പോൾത്തന്നെ, 1983–86 കാലഘട്ടത്തിൽ അദ്ദേഹം അവിടെ ഒരു മുതിർന്ന പ്രകടനക്കാരനായി ജോലി ചെയ്തിരുന്നു.
1986 ൽ സ്കൂൾ ഓഫ് ലൈഫ് സയൻസസിൽ അസിസ്റ്റന്റ് പ്രൊഫസറായി ജവഹർലാൽ നെഹ്‌റു സർവകലാശാലയിലേക്ക് (ജെഎൻയു) താമസം മാറിയ അദ്ദേഹം റാങ്കുകൾ ഉയർത്തി പ്രൊഫസർ സ്ഥാനത്തേക്ക് ഉയർന്നു.
റാപ്പിഡ് ഐ മൂവ്‌മെന്റ് സ്ലീപ്പ് ലബോറട്ടറിയുടെ തലവനാണ് അദ്ദേഹം.
അതിനിടയിൽ, താഴെപ്പറയുന്ന കാര്യങ്ങൾക്കായി അദ്ദേഹത്തിന് അഞ്ചുതവണ വിട്ടുനിൽക്കേണ്ടിയും വന്നിട്ടുണ്ട്.
റിസർച്ച് അസോസിയേറ്റ് (1987–88), ലോസ് ഏഞ്ചൽസിലെ കാലിഫോർണിയ സർവകലാശാലയിൽ വിസിറ്റിംഗ് അസോസിയേറ്റ് പ്രൊഫസർ (മാർച്ച്-ജൂലൈ 1995, മാർച്ച്-ജൂലൈ 1997) ഹാർവാർഡ് മെഡിക്കൽ സ്കൂളിലെ വിസിറ്റിംഗ് അസിസ്റ്റന്റ് പ്രൊഫസറായി (മാർച്ച്-ജൂലൈ 1993) ഗസ്റ്റ് പ്രൊഫസറായി നൈസ് സോഫിയ ആന്റിപോളിസ് സർവകലാശാലയിൽ (നവംബർ-ഡിസംബർ 2002).
മല്ലിക്ക് റോമ ബാനർജിയെയാണ് വിവാഹം കഴിച്ചത്, ദമ്പതികൾക്ക് രണ്ട് മക്കളുണ്ട്.
ജവഹർലാൽ നെഹ്‌റു സർവകലാശാലയിലെ ദക്ഷിണപുരം കാമ്പസിലാണ് കുടുംബം താമസിക്കുന്നത്.
കരിയർ Rapid eye movement of a dog
ഉറക്കത്തെക്കുറിച്ചും ഉണർന്നിരിക്കുന്നതിനെക്കുറിച്ചും ഡോക്ടറൽ ഗവേഷണം നടത്തിയ മല്ലിക് തന്റെ പിന്നീടുള്ള കരിയറിലേക്ക് പോയി.
അദ്ദേഹത്തിന്റെ പഠനങ്ങൾ ദ്രുത നേത്ര ചലന ഉറക്കത്തിന്റെ (REM സ്ലീപ്പ്) ഇലക്ട്രോഫിസിയോളജിക്കൽ, ബയോകെമിക്കൽ വശങ്ങൾ സംയോജിപ്പിച്ചു കൂടാതെ നോറാഡ്രനാലിൻ ആക്റ്റിവേറ്റഡ് ന്യൂറോണൽ Na + / K + -ATPase ന്റെ വർദ്ധിച്ച ഉൽ‌പാദനം REM ഉറക്കം നഷ്ടപ്പെടുന്നതിനും തലച്ചോറിന്റെ ആവേശത്തിനും കാരണമാകുമെന്ന് അദ്ദേഹം സ്ഥാപിച്ചു.
അദ്ദേഹത്തിന്റെ അഭിപ്രായത്തിൽ, REM ഉറക്കം തലച്ചോറിന്റെ ആവേശം നിലനിർത്തുന്നു, ഒപ്പം ലോക്കസ് കോറൂലിയസിൽ അടങ്ങിയിരിക്കുന്ന REM- ഓഫ് ന്യൂറോണുകൾ നിർത്തുന്നതിലൂടെ ഈ സവിശേഷമായ ഉറക്കത്തെ നിയന്ത്രിക്കാമെന്നും നിർദ്ദേശിച്ചു; അദ്ദേഹത്തിന്റെ ഗവേഷണങ്ങൾ പാഠങ്ങളും ലേഖനങ്ങളും വഴി രേഖപ്പെടുത്തിയിട്ടുണ്ട് [കുറിപ്പ് 3] ശാസ്ത്രീയ ലേഖനങ്ങളുടെ ഓൺലൈൻ ശേഖരണമായ റിസർച്ച് ഗേറ്റ് അവയിൽ 108 എണ്ണം പട്ടികപ്പെടുത്തിയിട്ടുണ്ട്.
കൂടാതെ, അദ്ദേഹം നാല് പുസ്തകങ്ങളും പ്രസിദ്ധീകരിച്ചു.
ദ്രുത നേത്രചലനം ഉറക്കം , ഉറക്കം ഉണരുക , പരിസ്ഥിതിയും ശരീരശാസ്ത്രവും ദ്രുത നേത്രചലനം ഉറക്കം: നിയന്ത്രണവും പ്രവർത്തനവും ; ഷോജിറോ ഇനോവിനൊപ്പം ചേർന്ന് എഡിറ്റുചെയ്ത മോണോഗ്രാഫ് ആയ ആദ്യത്തെ ലിസ്റ്റുചെയ്തത് REM ഉറക്കത്തിൽ പ്രസിദ്ധീകരിച്ച ആദ്യ പുസ്തകമാണെന്ന് റിപ്പോർട്ടുചെയ്യുന്നു.
മറ്റുള്ളവർ പ്രസിദ്ധീകരിച്ച പുസ്തകങ്ങളിലേക്ക് അദ്ദേഹം അധ്യായങ്ങളും സംഭാവന ചെയ്തിട്ടുണ്ട് അദ്ദേഹത്തിന്റെ കൃതികൾ നിരവധി പ്രസിദ്ധീകരണങ്ങളിൽ ഉദ്ധരിക്കപ്പെട്ടിട്ടുണ്ട്.
ബയോടെക്നോളജി വകുപ്പിന്റെ ന്യൂറോബയോളജി ടാസ്ക് ഫോഴ്സിലെ അംഗമാണ്.
മല്ലിക്കിന്റെ ഫിസിയോളജിയിൽ മികച്ച ഗവേഷണ പ്രബന്ധത്തിന് 1984 ൽ  ഫിസിയോളജിസ്റ്റ്സ് ആന്റ് ഫാർമക്കോളജിസ്റ്റ്സ് അസോസിയേഷൻ ഓഫ് ഇന്ത്യയുടെ ബി.കെ. ആനന്ദ് സമ്മാനം ലഭിച്ചു.
അദ്ദേഹത്തിന് ശകുന്തള അമീർ ചന്ദ് പുരസ്കാരം മെഡിക്കൽ റിസർച്ച് ഇന്ത്യൻ കൗൺസിൽ 1992 ലും ലഭിച്ചു.
1999 ൽ ബയോടെക്നോളജി വകുപ്പിന്റെ കരിയർ ഡവലപ്മെന്റിനുള്ള ദേശീയ ബയോസയൻസ് അവാർഡ് ലഭിച്ചവരിൽ ഒരാളാണ് അദ്ദേഹം.
നാഷണൽ അക്കാദമി ഓഫ് സയൻസസ്, 2000 ൽ അദ്ദേഹത്തെ ഫെലോ ആയി തിരഞ്ഞെടുത്തു 2001 ൽ പിസി ഡാണ്ടിയ ട്രസ്റ്റിന്റെ ചന്ദ്ര കാന്ത ദണ്ഡിയ സമ്മാനം ലഭിച്ചു.
കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് അതേ വർഷം തന്നെ ശാന്തി സ്വരൂപ് ഭട്നഗർ സമ്മാനം നൽകി,  ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നാണിത്.
അദ്ദേഹം 2004 ൽ ഗുഹ റിസർച്ച് കോൺഫറൻസിൽ തിരഞ്ഞെടുക്കപ്പെട്ട അംഗമായി.
ഇന്ത്യൻ നാഷണൽ സയൻസ് അക്കാദമി 2005 ൽ അദ്ദേഹത്തെ ഒരു ഫെലോ ആയി തിരഞ്ഞെടുത്തു 2010 ൽ ഇന്ത്യൻ അക്കാദമി ഓഫ് സയൻസസിന്റെ ഫെലോ ആയി.
അതേ വർഷം തന്നെ സയൻസ് ആൻഡ് എഞ്ചിനീയറിംഗ് റിസർച്ച് ജെ സി ബോസ് നാഷണൽ ഫെലോഷിപ്പ് നേടി.
സയൻസ് ആൻഡ് ടെക്നോളജി വകുപ്പിന്റെ ബോർഡ് .
രമേന്ദ്ര സുന്ദർ സിൻഹ മെമ്മോറിയൽ ഓറേഷൻ അവാർഡ് (2001), ഫിസിയോളജിക്കൽ സൊസൈറ്റി ഓഫ് ഇന്ത്യയുടെ പ്ലാറ്റിനം ജൂബിലി ലക്ചർ (2009) , കൊൽക്കത്തയിലെ സിറ്റി കോളേജിലെ ജെഎൻ മുഖർജി മെമ്മോറിയൽ പ്രഭാഷണം (2007) എന്നീ പ്രഭാഷണങ്ങളും അദ്ദേഹം നടത്തി.
തിരഞ്ഞെടുത്ത ഗ്രന്ഥസൂചിക പുസ്തകങ്ങൾ അധ്യായങ്ങൾ {{ cite book }} : | last3= has generic name ( help ) CS1 maint: multiple names: authors list ( link ) {{ cite book }} : | last3= has generic name ( help ) CS1 maint: multiple names: authors list ( link ) {{ cite book }} : | last3= has generic name ( help ) CS1 maint: multiple names: authors list ( link ) ലേഖനങ്ങൾ {{ cite journal }} :  CS1 maint: multiple names: authors list ( link ) CS1 maint: unflagged free DOI ( link ) {{ cite journal }} :  CS1 maint: multiple names: authors list ( link ) CS1 maint: unflagged free DOI ( link ) {{ cite journal }} :  CS1 maint: unflagged free DOI ( link ) ഇതും കാണുക Sleep and learning Dopamine Lucid dream Rapid eye movement sleep behavior disorder കൂടുതൽ വായനയ്ക്ക് കുറിപ്പുകൾ അവലംബം പുറത്തേക്കുള്ള കണ്ണികൾ {{ cite web }} :  CS1 maint: multiple names: authors list ( link )
ബെരിനാഗ് ഇംഗ്ലീഷ് വിലാസം https://ml.wikipedia.org/wiki/Berinag
29°48′N 80°04′E ﻿ / ﻿ 29.80°N 80.07°E ﻿ / 29.80; 80.07
കിഴക്കൻ ഹിമായലനിരകളിൽ സ്ഥിതി ചെയ്യുന്ന ഒരു ചെറിയ മലമ്പ്രദേശമാണ് ബെരിനാഗ് .
ഉത്തരാഖണ്ഡിലെ പിത്തൊഡ്‌ഗഡ്‌ ജില്ലയിലെ ചൌക്കോരി പട്ടണത്തിൽ നിന്നും 10 കി.
മി അകലെയായിട്ടാണ് ബെരിനാഗ് സ്ഥിതി ചെയ്യുന്നത്.
റോഡ് മാർഗ്ഗം വഴി ഇവിടെ എത്തിച്ചേരാവുന്നതാണ്.
ബന , ബട്ടിഗാവ് എന്നിവ സമീപഗ്രാമങ്ങളാണ്.
ബെരിനാഗ് സ്ഥിതി ചെയ്യുന്നത് 29°48′N 80°04′E ﻿ / ﻿ 29.80°N 80.07°E ﻿ / 29.80; 80.07 അക്ഷാംശരേഖയിലാണ്.
ശരാശരി ഉന്നതി 1,274 metres (4,180 feet ) ആണ്.
എത്തിച്ചേരാനുള്ള വഴി ഏറ്റവും അടുത്ത വിമാനത്താവളം നൈനി സാഹ്നി , പിത്തോഡ്‌ഗഡ് : 112 കി.
മി ഏറ്റവും അടുത്ത റെയിൽ‌വേ സ്റ്റേഷൻ - കാട്ട്‌ഗോതാം : 214 കി,മി റോഡ് മാർഗ്ഗം - ചൌക്കോരിയിലേക്ക് അൽ‌മോറ - 125 കി.
മീ, നൈനിത്താൾ -183 കി.
മി, ബാഗേശ്വർ -45 കി.
മി, പിത്തോഡ്‌ഗഡ് -112 കി.
മി എന്നിവടങ്ങളിൽ നിന്ന് എത്തിച്ചേരാവുന്നതാണ്.
അവലംബം പുറത്തേക്കുള്ള കണ്ണികൾ Pithoragar district website Map and photos of area Archived 2006-10-22 at the Wayback Machine .
Temples in the general area Archived 2016-04-05 at the Wayback Machine .
ബെറിംഗ് ദ്വീപ്
ബെറിംഗ് ദ്വീപ് ( റഷ്യൻ : о́стров Бе́ринга, ostrov Beringa) ബെറിംഗ് കടലിൽ കംചത്ക ഉപദ്വീപിൽനിന്നകന്ന് സ്ഥിതി ചെയ്യുന്ന ഒരു ദ്വീപാണ്.
കമാൻഡർ ദ്വീപുകളിലെ ഏറ്റവും വലുതും പടിഞ്ഞാറ് ഭാഗവുമായ ഇതിന്  90 കിലോമീറ്റർ (56 മൈൽ) നീളവും 24 കിലോമീറ്റർ (15 മൈൽ) വീതിയും 1,660 ചതുരശ്ര കിലോമീറ്റർ (640 ചതുരശ്ര മൈൽ) വിസ്തീർണ്ണവുമുണ്ട്.
ബെറിംഗ് ദ്വീപിന്റെ ഭൂരിഭാഗവും ചുറ്റുപാടുമുള്ള മുഴുവൻ ചെറിയ ദ്വീപുകളും ഇപ്പോൾ കൊമാൻഡോർസ്കി സപോവെഡ്നിക് പ്രകൃതി സംരക്ഷണ കേന്ദ്രത്തിന്റെ ഭാഗമാണ്.
ബെറിംഗ് ദ്വീപ് വൃക്ഷരഹിതവും വിജനമായതും കനത്ത കാറ്റും, തുടർച്ചയായ മൂടൽമഞ്ഞും ഭൂകമ്പം ഉൾപ്പെടെയുള്ള കഠിനമായ കാലാവസ്ഥ അനുഭവപ്പെടുന്നതുമായ പ്രദേശമാണ്.
ഏകദേശം 1826 വരെ ഇവിടെ വർഷം മുഴുവനുമുള്ള മനുഷ്യവാസം ഉണ്ടായിരുന്നില്ല.
ഇപ്പോൾ, നിക്കോൾസ്കോയ് ഗ്രാമത്തിൽ താമസിക്കുന്ന  800 പേരിൽ മുന്നൂറോളം പേർ അല്യൂട്ടുകൾ ആണെന്ന് തിരിച്ചറിയപ്പെടുന്നു.
ദ്വീപിലെ ചെറിയ ജനസംഖ്യയിൽ ഭൂരിപക്ഷവും മത്സ്യബന്ധനത്തിലേർപ്പെട്ടിരിക്കുന്നു.
ബെറിംഗ് ദ്വീപിന്റെ വടക്കുപടിഞ്ഞാറൻ തീരത്ത് നിന്ന് ഏകദേശം രണ്ടര മൈൽ (4 കിലോമീറ്റർ) അകലെ അക്ഷാംശ രേഖാംശങ്ങൾ 55°12′9″N 165°55′59″E ﻿ / ﻿ 55.20250°N 165.93306°E ﻿ / 55.20250; 165.93306 ﻿ ( Toporkov Island ) ൽ ചെറിയ ടോപോർകോവ് ദ്വീപ് (ഓസ്ട്രോവ് ടോപോർകോവ്) സ്ഥിതിചെയ്യുന്നു.
ഇത് 800 മീറ്റർ (2,600 അടി) വ്യാസമുള്ള ഒരു വൃത്താകൃതിയിലുള്ള ദ്വീപാണ്.
1741 -ൽ റഷ്യൻ നാവികസേനയ്ക്കായി സ്വ്യാറ്റോയ് പ്യോട്ടറിൽ (സെന്റ് പീറ്ററിൽ) കപ്പൽ കയറിയ കമാൻഡർ വിറ്റസ് ബെറിംഗ് തന്നോടൊപ്പമുണ്ടായിരുന്ന  28 പേർക്കൊപ്പം കപ്പലപകടത്തിൽപ്പെടുകയും ബെറിംഗ് ദ്വീപിൽവച്ച് സ്കർവി ബാധിച്ച് മരിക്കുകയും ചെയ്തു.